Anne Igartiburu

Anne Igartiburu Verdes (Elorrio, Bizkaia, 1969ko otsailaren 18a) telebista-aurkezle eta aktorea da.

2025eko urriaren 20an, bigarren aldiz aurkezle lanakegin zituen Hitz sarien 2.edizioa Guggenheim Bilbao Museoan. Gala amaieran ezustean Hitzaren saria eman zion Juanjo Baños, Grupo Noticiaseko zuzendariak. 

 Ibilbide profesionala 
Merkatuteknia Industriala ikasi zuen. Estatu Batuetan, Frantzian eta Luxenburgon bizi izan da.

1993an hasi zen agertzen ATBn (Arrasate Telebista). Ondoren Euskal Telebistan lan egin zuen, eta gero, Telecincon. Gaur egun TVE 1n egiten du lan eta telebista-programa bat aurkezten du: bihotzeko prentsako programa bat.

Aktore bezala, hainbat paper egin ditu. Anton Reixaren El lápiz del carpintero filmean (2002), mojaren papera egin zuen. Jonathan Frakesen Star Trek: Insurrection (1998) filmean agerpen laburra egin zuen. Gainera, Luna negra (2004) telenobelan, Loreto pertsonaiarena egin zuen.

2006 urtean "Gala 50 años de TVE" saio berezia aurkeztu zuen Laura Valenzuela eta Paula Vázquezekin.
Gainera urte askotan Gabon Zaharreko kanpaikadak edo kanpai-hotsak eman ditu Madriletik.

Gaur egun astelehenetik ostiralera +Gente saioan dabil arratsaldero TVE1 katean.

 Bizitza pertsonala 

Elorrion jaio zen 1969ko otsailaren 18an. 

1986ean, nebarekin batera, "Segundo Gobierno" Elorrioko punk musika taldean parte hartu zuen kantari bezala. Ez zuten ezer grabatu, bai ordea hainbat kontzertu eman, "Mierda de Bizkaia" 2017ko liburuaren hainbat lekukotasunetan irakur daitekeenez. Hona bat:Eta zuek?

Gogoratzen dut Tripustelak-ekook Bakioko La Bodeguillan jo genuela, Zer Bizio? eta Segundo Gobiernorekin batera. Gaur egun telebistako aurkezlea den batek koroak egiten zituen, eta jasanezina zen: arratoi-ahotsarekin oihukatzen zuen. Ondo dakit, zintan grabatua dut-eta. Kantuan nengoela, aluak ez zidan, bada, gapo bat bota behetik gora? Esan nion: "Zer zabiltza baina???" Eta berak: "Zer? Punka ez al zara, bada?" Azkenean elkarrekin speed tiro bat hartzen amaitu genuen, komunean (barreak).

Orduan egia da, kantuan aritzen zela?

Bai horixe! Gainera larruzko praka estuak erabiltzen zituen, taula gainean planta ederrarekin. Haien kantu batek horrela zioen: "Acuérdate de Federico el subnormal cuando la guardia civil veas patrullar / ¡Federico! ¡Federico! ¡Federico!". Antza denez, Elorrioko ergelen bat zen hori.

Mungiako "Tripustelak" taldeari eginiko elkarrizketa (304 or.)2004ko irailean, Anne Igartiburu Igor Yebra ballet dantzariarekin ezkondu zen, baina 2005eko abenduan banandu egin ziren.

2016an, bere senar Pablo Heras-Casadorekin, bere lehen seme biologikoa jaio zen, Nicolas izenekoa. Mutil horretaz gainera, adoptatutako bi alaba ditu: bata indiar jatorrikoa, Noa, 2001ean jaioa; eta bestea Vietnameko jatorrikoa, Carmen, 2012an jaioa. Horretaz gainera, 1996an jaiotako asiar jatorriko neska bat dago beraiekin bizitzen, Annek hirugarren alabatzat baitu. http://www.elmundo.es/loc/2016/01/19/569e647ee2704eed648b4636.html

 Lanak 
 Filmak 
 Adiós, tiburón (Carlos Suárez) (1996)
 Menos que cero (Ernesto Telleria) (1996)
 Suerte (Ernesto Telleria) (1997)
 Star Trek: Insurrection (Jonathan Frakes) (1998)
 El lápiz del carpintero  (Antón Reixa) (2003)
 Zorion perfektua (Jabi Elortegi) (2009)
 Zigortzaileak (Arantza Ibarra, Alfonso Arandia) (2015)

 Telebista saioak 
 Una pareja feliz (1994)
 Vamos a montar el belén (1994)
 La gran oportunidad, Anne Igartiburu eta Patxi Alonso (1995, ETB 2)
 Hau da marka, Anne Igartiburu eta Klaudio Landa (1996, ETB 1)
 El imperdible (1997, TVE1)
 Maridos y mujeres, Anne Igartiburu eta Alonso Caparrós (1997, TVE1)
 Corazón (1997–2012, TVE1)
 ¡Mira quién baila! (2005–2009, TVE1)
 Cántame cómo pasó (2010, TVE1)
 Un beso y una flor (2010, Castilla-La Mancha Televisión)
 +Gente, Anne Igartiburu eta Roi Groba (2012- , TVE1)

 Telesailak 
 Telepasión Española (1997, 1999, 2000 eta 2002)
 ¡Ala...Dina! (2002)
 Paraíso (2002–2003)
 El retorno de Omaíta (2003)
 7 vidas (2003)
 Martin (2003)
 Luna Negra (2003–2004)
 ¿Se puede? (2004)

 Urte bukaerako kanpai hotsen telebista emankizunak 
Gabon Zaharreko kanpai hotsen telebista emankizunak, Espainiako Erresuma osorako, Madrilgo Puerta del Sol plazatik:
 Ramón García eta Anne Igartiburu (2005-2006, TVE1)
 Ramón García eta Anne Igartiburu (2006-2007, TVE1)
 Antonio Garrido eta Anne Igartiburu (2007-2008, TVE1)
 Carlos Sobera eta Anne Igartiburu (2008-2009, TVE1)
 Manuel Bandera eta Anne Igartiburu (2009-2010, TVE1)
 José Mota eta Anne Igartiburu (2010-2011, TVE1)
 José Mota eta Anne Igartiburu (2011-2012, TVE1)
 Imanol Arias eta Anne Igartiburu (2011-2012, TVE1)

 Sariak eta sari-proposamenak 

 Saria  Urtea  Kategoria Emaitza Antena de Oro  2005 Telebista  Saritua Premio ATV  2005 Entretenimenduzko telebista-programen komunikatzailerik onena  Sari-proposatua TP de Oro  2005 Entretenimenduzko telebista-programen komunikatzailerik onena  Sari-proposatua Hitz saria  2025  Hitzaren saria Saritua

 Erreferentziak 

 Kanpo estekak 
 Anne Igartiburu IMDb-n

Kategoria:Elorriotarrak
Kategoria:Bizkaiko telebista aurkezleak
Kategoria:ETB 1eko aurkezleak
Kategoria:ETB 2ko aurkezleak
Kategoria:Bizkaiko aktoreak
Kategoria:Televisión Españolako aurkezleak
Kategoria:Euskal Herriko emakume aktoreak